1. **E petishon: “ Laga Mi pueblo bai.”**
   * **Farao su kontesta (Eksodo 5:1-2)**
     + Thutmose III tabata un mucha ora ku el a wòrdu poné riba e trono bou di e regensia di Hatshepsut pa prevení(stroba) Moisés di wòrdu proklamá farao. Moisés a hui di Egipto ora ku Thutmose ainda tabata un hóben.
     + Kuarenta aña mas despues, Moisés a haña su mes bèk den korte. El a bini pa reklamá su derechi na e trono? Di ningun manera. E petishon tabata simpel: “ Laga mi pueblo bai ” (Eks . 5:1).
     + Thutmose su kontesta ta un reto, no na Moisés, pero na Dios mes. Den kòrto, é tabata desafiando Dios Su propio eksistensia (Eksodo . 5:2).
     + Su aktitut ta wòrdu huzá den Revelashon komo un símbolo pa representá e nashon Franses durante di e revolushon di e siglo 18 (Rev. 11:8). Manera Farao, e Repblika Franses a deklará religion abolí i a deklará su mes un nashon ateístiko.
   * **E pueblo su kontesta (Eksodo 5:3-21)**
     + Ora ku Moisés a ehekutá e señalnan ku Dios a dun’é dilanti de e pueblo, nan a kere i a adorá (Eks. 4:29-31). Nos lo por imaginá kon ansiosamente nan a warda pa Farao su kontesta na nan petishon.
     + E kontesta di berdat tabata inesperá. Farao no unikamente a nenga, pero a forsa nan pa hasi e trabou sin duna nan e materialnan nesesario, pero tabata eksigí e mesun resultadonan (Eks. 5:6-8). Kiko tabata e ekskius pa imponiendo un òrdu asina irashonal?
     + Moisés i Aaron — di akuerdo ku Thutmose — a pone nan “sosega [ shabbat ] for di nan trabounan ” (Eks. 5:5). Si nan tabatin tempu pa papia tokante di religion i libertat, nan lo tin tempu tambe pa buska yerba seku (Eks. 5:9, 17).
     + Ora ku nan a wòrdu maltratá, e kapatasnan (forman serka Faraonan) a keha, pero nan a wòrdu ignorá. Nan e ora ei a bira kontra di. Moisés i Aaron, akusando nan di a hasi nan situashon mas peor (Eks. 5:20-21).
   * **Dios Su kontesta (Eksodo 5:22-6:8)**
     + Farao ta rabia ku Moisés. E pueblo ta rabia ku Moisés. Moisés… no ta rabiá, pero é ta desanimá, i é ta bira na Dios ku su dudanan: “ Pakiko Bo ta afligiendo e pueblo aki? Pakiko Bo a mandami?” (Eks. 5:22).
     + Laga nos eksaminá Dios Su kontesta e (Eks. 6:1-8):
       - 1. *Loke Mi a hasi*: Ami a paresé na e profetanan; Ami a stablesé Mi pakto ku nan; Ami a primintí pa duna nan e tera di KanaanAmi a tende e keho di e pueblo; Ami a kòrda Mi promesa.
         2. *Loke Mi lo hasi*Ami lo kita e opreshon di e Egipsionan for di nan; Ami lo libra nan for di sklabitut; Ami lo organisá Mi poder; Lo Mi bai hasi nan Mi pueblo; Ami lo ta nan Dios; Lo Mi duna nan e tera di Kanaan.
   * **Moisés su kontesta (Eksodo 6:9-13)**
     + Despues di Dios Su palabranan di enkurashamentu, Moisés a papia na e pueblo atrobe, pero nan no a skucha (Eks. 6:9). E ora ei Dios a pidié pa papia ku Farao atrobe pa pidi pa Israel su libertat (Eks. 6:10-11).
     + Moisés a nenga, i atrobe a zuai su ekskiusnan: Si mi pueblo lo no skuchami, kon anto Farao lo skuchami, ora ku mi papia asina malu manera mi ta hasi? (Eks. 6:12).
     + Moisés tabata deskurashá, deprimí, i desapuntá. Pero, manera otro figuranan grandi kende a sinti e mesun manera ku el a sinti — manera Asaf i Jòb — é no a entregá na desesperashon. Su konfiansa den Dios tabata mas fuerte ku su sintimentunan aktual.
     + Ora ku nos eksperensiá deskurashamentu, laga nos hasi Asaf su palabranan esnan di nos. (Salmo 73:23-26 NIV).
2. **E ròl di Moisés i Aaron (Eksodo 6:28-7:7)**
   * Despues di e fayonan(frakasonan) initial na Egipto, Dios mester a rekòrdá Moisés atrobe di Aaron su ròl komo su yudadò i bosero (Eks. 7:1-2).
   * Riba e okashon aki, el a hasi un komparashon ku e ròl di profetanan. Nan ta risibi un mensahe for di Dios i ta transmiti esaki na nos. Den e sentido aki, Moisés ta hunga e ròl di Dios, i Aaron esun di e profeta.
   * Manera lo sosode mas despues ku hopi di e profetanan, Dios a spierta (avisa) ku Su mensahe lo no wòrdu skuchá, i ku E lo tin ku aktua ku gran poder (Eks. 7:3).
   * Manera profetanan mas despues, Moisés lo mester a papia na e pueblo i Farao, “ sea ku nan ta skucha òf alehá, pasombra nan ta masha rebelde " (Ezek. 2:7). Esaki tambe ta bèrdat di nos, pasombra nos ta e bos oudibel di Dios riba e tera aki.